****

**Pastoralni listić**

 **ŽUPA SV. IVANA KRSTITELJA REČICA**

 **BR. 657. GOD.XIII. 20.RUJNA 2020.**

 **25. NEDJELJA KROZ GODINU**

***Prvo čitanje****:*  *Iz 55, 6-9*

***Drugo čitanje****: Fil 1, 20c-24.27a*

***Evanđelje****:*  Mt 20, 1-16a

**Zborna molitva:**

Bože, sav si svoj zakon sveo na ljubav prema tebi i bližnjemu.Daj da vršimo tvoje zapovijedi i postignemo vječni život. Po Gospodinu.

**Ulazna pjesma:**

Ja sam spasenje naroda, govori Gospodin.Iz koje god nevolje zavape k meni, ja ću ih uslišiti,i bit ću Bog njihov zauvijek.

**Pričesna pjesma:**

*Naredbe si svoje dao da se brižno čuvaju.O, kad bi čvrsti bili putovi moji da tvoja čuvam pravila!*



**Zaziv Duha Svetoga**

Dođi, Duše Presveti,
sa neba nas posjeti
zrakom svoje milosti.

Dođi, Oče ubogih,
djelitelju dara svih
dođi, srca svjetlosti.

Tješitelju tako blag,
ti nebeski goste drag,
pun miline, hlade tih.

Umornima odmore,
u vrućini lahore,
razgovore žalosnih.

*U ono vrijeme: Reče Isus svojim učenicima ovu prispodobu: »Kraljevstvo je nebesko kao kad domaćin rano ujutro izađe najmiti radnike u svoj vinograd. Pogodi se s radni­cima po denar na dan i pošalje ih u svoj vinograd. Izađe i o trećoj uri i vidje druge gdje stoje na ­trgu ­besposleni pa i njima reče: ‘Idite i vi u moj vinograd pa što bude pravo, dat ću vam.’ I oni odoše. Izađe opet o šestoj i devetoj uri te učini isto ­tako. A kad izađe o jedanaestoj uri, nađe druge gdje stoje i reče im: ‘Zašto ovdje stojite ­vazdan besposleni?’ Kažu mu: ‘Jer nas nitko ne ­najmi.’ Reče im: ‘Idite i vi u vinograd.’
      Uvečer kaže gospodar vinograda svojemu upravitelju: ‘Pozovi radnike i podaj im plaću počevši od posljednjih pa sve do prvih.’ Dođu tako oni od jedanaeste ure i prime po denar. Pa kada dođu oni prvi, pomisle da će primiti više, ali i oni prime po denar. A kad ­primiše, počeše mrmljati protiv domaćina: ‘Ovi po­sljednji jednu su uru radili i izjednačio si ih s nama, koji smo podnosili svu te­gobu ­dana i žegu.’ Nato on odgovori jednomu od njih: ‘Prijate­lju, ne činim ti krivo. Nisi li se ­pogodio sa mnom po denar? Uzmi svoje pa idi. A ja hoću i ovomu po­sljednjemu dati kao i tebi. Nije li mi slobodno činiti sa svojim što hoću? Ili zar je oko tvoje zlo što sam ja dobar?’ Tako će posljednji biti prvi, a prvi posljednji.«*

*Riječ Gospodnja.*

Sve u kraljevstvu Božjem koje se dovršava u nebu, a počinje na zemlji, od početka je naime dar. Dar je Božji da mi živimo i egzistiramo. Tko bi za nas pitao da nas nije bilo? Prije svega je dar da smo u Isusu Kristu pozvani na Božje djetinjstvo i na vječni život u nebeskom kraljevstvu. Nitko od nas u pravom smislu ne može “zaslužiti” nebo. Ta zasluga dolazi najprije od Isusa Krista koji je po svojoj muci i smrti oprostio grijeh i nama zaslužio milost koja nas čini svetima. Ljudska “zasluga” sastoji se od vjerno-poniznog prihvaćanja milosti Božje i u slobodnom sudjelovanju s njom po vršenju dobrih djela.

Tako možemo kazati: svi smo mi jednaci u našem zemaljskom životu radnika na trgu, koji čekaju na nekoga da ih unajmi. Bog je nas već pozvao u svoju službu i kod toga moli: mi smo po milosti Božjoj oslovljeni, da djelujemo u vinogradu Gospodnjem kao da je dan, tj. tako dugo dok traje naš zemaljski život. Nitko ne zna koliko je on dug, i mnogi će biti pozvani u prvom satu, a drugi tek u posljednjem. Svatko je pozvan da dade najbolje i da bude vjeran. Tada će primiti dogovorenu “plaću”, koja se sastoji u vječnome životu.



**Vjeronaučni kutak**

*Dragi moji,*

*važan dio župnog pastorala jest i župni vjeronauk (kateheza), zato ćemo i na našim stranicama ovdje donositi sve što je važno a tiče se toga.*

**PRIPRAVA ZA PRVU PRIČEST:**

Budući da se moramo držati epidemioloških mjera za sada ćemo pripravu za prvu pričest imati preko interneta. Materijali će se nalaziti na stranici: <https://refotka.blogspot.com/> moći ćete ih tu naći, ali i dobivat će ih djeca preko maila. Za sva pitanja možete se obratiti na tertulijan@gmail.com . Svaki tjedan biti će jedna kateheza. Ukiliko se situacija popravi imat ćemo vjeronauk u živo.

Prva kateheza poslana je svima koji su se prijavili.

**PRIPRAVA ZA FIRMU:**



Svi oni koji su se prijavili kao pripravnici za firmu dobili su prvu katehezu preko maila. Za sva pitanja možete se javiti na mail: tertulijan@gmail.com . Svaki će tjedan stići jedna kateheza.Ako se popravi situacija imat ćemo susrete ili u crkvi ili dvorani.

**ŠTO JE POTREBNO ZA PRIMANJE SAKRAMENATA?**

1. Redovito pohađanje školskog vjeronauka
2. Redovita nedjeljna sveta misa
3. Trenutno redovito praćenje kateheza a kad bude moguće redovito pohađanje župnog vjeronauka
4. Uključivanje u život župne zajednice

Nedjelja je Dan Gospodnji – sveti dan, poseban dan. Čuvajmo ga. Ako čuvamo i poštujemo nedjelju – ona će sačuvati nas i ono što jesmo. Ona je dan koji nas razlikuje od drugih!

|  |  |  |
| --- | --- | --- |
| Ponedjeljak,**Župne obavijesti**21.rujna |  | MATEJ APOSTOL |
| utorak, 22.rujna |  | Toma Vilanovski |
| Srijeda,23.rujna |  | Padre Pio |
| Četvrtak24.rujna | 18,00 | Rupert i Virgil+ Zlatko Pavlić; + Vjekoslava Ladić; + Josip Ladić i obitelj |
| Petak,25.rujna |  | Kleofa |
| Subota26.rujna | 18,00 | Kuzma i Damjan+ Slava Novosel  |
| **Nedjelja,**27.rujna | 9,0011,00 | **26. NEDJELJA KROZ GODINU**+ Mara, Franjo, Ivan, Ana Vojvoda; 0bitelj Bartolac, Prstec; + obitelj Bartolac, Haluga; + Marija, Jelica, Ivan Frklić (god); + Ivan Lovrić i ob.; + Josip Mučnjak i ob., Jaga Pevac i obiteljPOLDANJICA – PRO POPULO |

Svoje priloge za potrebe župe možete dati u sakristiji, uredu ili preko banke na: Župa sv. Ivana Krstitelja Rečica.

HR8124000081104962168 s napomenom „za potrebe župe“

4

Svoje priloge za potrebe župe možete dati u sakristiji, uredu ili preko banke na: Župa sv. Ivana Krstitelja Rečica.

HR8124000081104962168 s napomenom „za potrebe župe“

**Pomoć stradalima u potresu, obnovi Zagrebačke katedrale, crkava i drugih crkvenih zgrada na području Zagrebačke nadbiskupije**

Naziv je akcije koju je pokrenuo naš Nadbiskup. Početkom listopada uključit će se i naša župa skupljanjem dobrovoljnih priloga kroz mjesec listopad.

Prošle smo nedjelja proslavili osmu godišnjicu postojanja Molitvene zajednice u našoj župi. Susre je svake nedjelje u 18,00 sati.

Zahvala svima koji su dali svoj prilog za Božji grob i za uzdražavanje Svetih mjesta. Skupili smo 1.755,00 kn. Svaka je kuna dobro došla.